<classify> Hayo ni maneno ya Kocha Msaidizi wa Yanga, Charles Boniface Mkwasa aliyokuwa akimwambia Mkurugenzi wa Ufundi wa Shirikisho la Soka Tanzania TFF, Salum Madadi alipokuwa akimsalimia wakati wa mazoezi yaliyofanyika kwenye Uwanja wa Karume, Ilala Dar es Salaam, zilipo ofisi za TFF.Kauli hiyo ilikuja baada ya Madadi kumtania Mkwasa akimwambia Aprili 8, Yanga walishinda mabao manane dhidi ya Coastal Union na leo Aprili 12, watu watarajie nini?Siku hizi sisi tunafunga kwa idadi ya tarehe ya siku husika hivyo kesho leo tunafunga mabao 12, alijibu Mkwasa na kuachia kicheko kilichofuatiwa na kugongeana mikono na bosi huyo wa TFF ambaye walifanya naye kazi hivi karibuni kabla ya Mkwasa kurejea Jangwani.Yanga imegeuka gumzo baada ya kuifunga Coastal Union ya Tanga mabao 8-0 kwenye mchezo uliopita ambao ulichezwa Uwanja wa Taifa, Dar es Salaam na kufanikiwa kuendelea kukaa kileleni ikiwa na pointi 43 baada ya kucheza mechi 19, pointi sita mbele ya mabingwa watetezi Azam FC wanaoshika nafasi ya pili.Yanga jana asubuhi walifanya mazoezi mwisho kwenye Uwanja wa Karume, kujiandaa na mchezo wao na Mbeya City leo na kuvuta idadi kubwa ya watazamaji kama vile kuna mechi muda huu kwani walikuwa wakishangilia.Wachezaji wa Yanga walionekana morali ipo juu na hakuna wanachohofu kwani kila mchezaji alionekana kufanya vizuri kwenye mazoezi hayo.Wachezaji Juma Abdul na Dan Mrwanda walifanya mazoezi mepesi peke yao, lakini Jerryson Tegete hakufanya mazoezi kabisa kutokana na kuwa majeruhi muda mrefu.  <topic>: michezo 